’n Mis met Suid-Afrikaanse musiekinvloede deur die groot kreatiewe geeste Antjie Krog, Antoni Schonken en Marthinus Basson word tans geskep om volgende jaar op die US Woordfees te debuteer.
Die Nasionale Afrikaanse Teater-inisiatief (NATi) het opdrag gegee vir die skryf van sodanige mis en Basson as die kreatiewe hoof aangestel. Hy het toe Krog vir ’n nuwe teks genader en Schonken vir die musiek.